**תובנות מסיורי חברה ודרום**

**חרדים**

1.קיים פוטנציאל לגיוס אלפי צעירים חרדים – המדינה אחראית למציאת הדרך הראויה (בתיאום ושיתוף הקהילה) ,לשילובם במערך הגיוס על ידי התווית מדיניות יצירתית ,המכוונת לטווח הרחוק ומטרתה גישור על פערי התרבות העמוקים בין המגזר החרדי לכלל האוכלוסייה.

2.קיים צורך להתוות מדיניות המכוונת לעידוד גברים חרדים להשתלב במעגל העבודה ,שיישומה יביא להשגת שלוש מטרות עיקריות:

א. רווחה לאוכלוסייה החרדית וצמצום פערים חברתיים.

ב. הפגת מתחים וקירוב בין העמדות והתפיסות בחברה.

ג. תרומה להגברת הצמיחה בכלכלה ובמשק.

**פליטים**

תופעת הפליטים (שהיקפה המדויק לא ידוע) טומנת בחובה סכנות רבות, והיא גורמת לתופעות שליליות רבות. המדינה נדרשת לנקוט בכל הצעדים והאמצעים לעצירת ההגירה הלא חוקית לתחומה (בנוסף לחקיקה והקמת הגדר)כמו:

* קביעת מדיניות ודרכי פעולה לתיחום התופעה באזור דרום תל אביב בלבד ומניעת זליגת הפליטים לערים אחרות.
* הגברת פעולות האכיפה בקרב הפליטים ,לצמצום העבודה הלא חוקית הפוגעת באזרחים הישראלים ובעקיפין במשק ,ולמניעת התגברות הפשיעה באזורים בהם גרים(ראינו במהלך הסיור שהקמת תחנה חדשה והצבת כח משטרתי גדול יותר הביא לירידה בפשיעה ,באלימות והגביר את ביטחון ושלום הציבור.
* הגברת הפעולות להחזרת הפליטים למדינותיהם ,על מנת להעסיק במקומם עובדים פלסטינים מורשים או עובדים מירדן צעד בעל השלכות אסטרטגיות חיוביות לביטחון המדינה.

סיור דרום

נוכח המצב הביטחוני הרגיש בחצי האי סיני והתחזקות הכוחות הג'האדסטיים ,ישנה חשיבות אסטרטגית עצומה לשיתוף הפעולה והתיאום השוטף וההדוק עם הצבא המצרי בסיני בשני היבטים:

1.בלימת כוחם והשמדתם של דאע"ש והארגונים הג'האדסטיים ,במטרה למנוע את זליגת הטרור לכיוון אילת ואזור הדרום בכלל ,ובמקביל מניעת התפשטותם לכיוון מצרים דבר שעלול לסכן את המשטר ולערער את היציבות הביטחונית מגזרת מצרים.

2. לאור המצב ,לפיו ישראל אפשרה לצבא המצרי להכניס לאזור סיני טנקים ,כלים משוריינים ,מסוקי תקיפה וכוחות רגליים בהיקפים גדולים בחריגה ובניגוד לנקבע בהסכם השלום בין שתי המדינות ,ישראל נדרשת

להיות ערוכה לכל תרחיש ושינוי לא צפוי במציאות המזרח תיכונית הלא שגרתית.

* לגדר הביטחונית שהקימה ישראל בשילוב אמצעי ההתרעה היה תפקיד מכריע בעצירת תופעת הפליטים ממדינות אפריקה. לנוכח המידע שנמסר במהלך הסיור ,ולפיו בשטח מצרים יש עוד כחצי מליון פליטים, חשוב שצה"ל וכוחות הביטחון השונים ימנעו כל כניסה לא חוקית לישראל מכיוון סיני כי עלול להיות מצב בו דאע"ש יחדיר בין המסתננים חוליות שיהוו תאים רדומים שיפעילם בעתיד.
* לאור המצב השברירי והעדין בממלכה הירדנית אל מול הסכנה מדאע"ש משלושה כיוונים בו זמנית, הן מהדרום מכיוון סיני ,הן מהצפון מהגבול עם סוריה והן מבפנים(מתוך מאות אלפי הפליטים שנכנסו מסוריה ומתוך האסלאמיים הקיצוניים תושבי הממלכה),ראוי שמדינת ישראל תנקוט צעדים ממשיים לחיזוק המלך עבדאללה כמו עידוד המסחר מול ירדן ,הקמת פרויקטים כלכליים משותפים, והצעד החשוב בעיני הוא קליטת אלפי עובדים ירדניים בישראל (במקום הפליטים הלא חוקיים)על מנת לחזק את הכלכלה הירדנית ובנוסף לחזק את הקשר עם האוכלוסייה דבר שיביא ברכה לשני הצדדים.
* **הקמת שדה התעופה בתמנע -**אופן ההחלטה, התכנון ,קביעת המיקום ,אי בדיקת חלופות ,והעדר היוועצות עם גורמי הביטחון מעלים תמיהות לגבי דרך קבלת ההחלטה על ידי הממשלה וזאת משני טעמים עיקריים:

1.הקרבה לגבול עם ירדן במצב הביטחוני הרגיש והשברירי באזור ,טומנת בחיבה סכנות ואיומים ממשיים המידה והמציאות בירדן תשתנה(מח"ט הבקעה צ\תאר בדבריו איומים בשלושה מעגלים).

2.הסירוב של ירדן להקמת השדה באותו אתר.

* **מסילת הרכבת לאילת פרויקט** - לנוכח העובדה שהמסילה אמורה לשרת עיר אחת שגרים בה כ65000 תושבים בלבד ,והעובדה שההשקעה הצפויה בפרויקט תסתכם ב 30 מיליארד ₪(תחזית שבפועל יכולה להסתכם בהרבה יותר לפי הניסיון מפרויקטים דומים בעבר),הפרויקט הוא גרנדיוזי וחשוב לערוך חושבין מחדש לגבי כדאיותו הכלכלית הביטחונית והלאומית.
* **גריעת שתי חטיבות מהסד"כ של אוגדה 80-** לנוכח האתגרים הביטחוניים והמציאות המתהווה לנגד עיניו במרחב הפעולה של האוגדה ,הן במצרים והן בירדן , ואולי בעתיד מסעודיה(לדעתי צפויות התפתחויות מכיוון זה בעתיד) ראוי לדעתי לתת את הדעת להחלטה ולשקול חישוב מסלול מחדש בסוגיה ,לפני שהמציאות המזרח תיכונית הבלתי צפויה תטפח על פנינו שוב **.**